ເຮືອບິນບໍ່ມີຄົນຂັບ ສະຫະລັດ ສັງຫານ ເຈົ້າໜ້າທີ່ຂັ້ນສູງ ກຸ່ມຫົວຮຸນແຮງ al-Shabab 
ແຫລ່ງຂ່າວຈາກ ໂຊມາເລຍ ແຈ້ງວ່າ ທ້າວ Adan Garaar ​ເຈົ້າ​ໜ້າ​ທີ່​ຂັ້ນ​ສູງ​ ​ຂອງກຸ່ມຫົວຮຸນແຮງ al-Shabab ຖຶືກສັງຫານແລ້ວ.
ແຫລ່ງຂ່າວ ວີໂອເອ ໃນ ໂຊມາເລຍ ລາຍງານວ່າ ການໂຈມຕີ ທີ່ປາກົດວ່າມາ ຈາກເຮືອບິນບໍ່ມີຄົນຂັບຂອງສະຫະລັດ ໄດ້ສັງ ຫານເຈົ້າໜ້າທີ່ຂັ້ນສູງຄົນນຶ່ງຂອງ ກຸ່ມຫົວຮຸນແຮງ al-Shabab ບັນດາເຈົ້າໜ້າທີ່ ໂຊມາເລຍ ແລະສ່ວນບຸກຄົນທີ່ໃກ້ຊິດກັບກຸ່ມ al-Shabab ກ່່າວຕໍ່ວີໂອເອ ພະແນກໂຊມາເລຍວ່າ ເຮືອບິນບໍ່ ມີຄົນຂັບໄດ້ໂຈມຕີລົດຄັນນຶ່ງ ໃນຕອນແລງວັນພະຫັດວານນີ້ຢູ່ ນອກເມືອງ Bardhere ທາງພາກຕາເວັນຕົກຂອງປະເທດ ເຂົາ ເຈົ້າກ່າວວ່າ ລົດທີ່ເປັນເປົ້າໝາຍ ໃນການໂຈມຕີນັ້ນ ເປັນຂອງ ທ້າວ Adan Garaar ເຈົ້າໜ້າທີ່ຂັ້ນສູງຄົນນຶ່ງຂອງໜ່ວຍຮັກສາ ຄວາມປອດໄພ Ammniyat ຂອງກຸ່ມ al-Shabab ແຫລ່ງຂ່າວແຈ້ງໃຫ້ ວີໂອເອ ຊາບວ່າ ລົດຄັນດັ່ງກ່າວໄດ້ຖືກທຳລາຍຈາກການໂຈມຕີ ໂດຍເຮືອບິນບໍ່ມີຄົນຂັບ ແລະທ້າວ Garaar ໄດ້ເສຍຊີວິດ ບັນດາເຈົ້າໜ້າທີ່ ສະຫະລັດ ຍັງບໍ່ທັນໄດ້ຢືນຢັນ ຕໍ່ລາຍງານ ການໂຈມຕີ ຫລືການເສຍຊີວິດຂອງ ທ້າວ Garaar ເປັນທີ່ເຊື່ອວ່າ ລາວພົວພັນກັບພວກມືປຶນ ທີ່ໄດ້ທຳການໂຈມ ຕີ ຮ້ານຄ້າສັບພະສິນຄ້າ Wesgate ທີ່ປະເທດເຄັນຢາ ໃນປີ 2013 ທີ່ເຮັດໃຫ້ຫລາຍກວ່າ 60 ຄົນເສຍຊີວິດນັ້ນ ໃນຕອນເຊົ້າວັນພະຫັດວານນີ້ ກຸ່ມ al-Shabab ໄດ້ອ້າງເອົາ ຄວາມຮັບຜິດຊອບ ໃນການໂຈມຕີ ທີ່ແນເປົ້າໝາຍໃສ່ ຜູ້ນຳ ການເມືອງຄົນສຳຄັນຂອງໂຊມາເລຍແລະເຮັດໃຫ້ຢ່າງໜ້ອຍແປດຄົນເສຍຊີວິດ